झापाद्वारा संकटा पराजित
झापा ११ ले ललित स्मृति यू–१८ फुटबल च्याम्पियनसिपमा निरन्तर सफलता हात पार्नेक्रममा बुधबार संकटालाई ३–२ ले पराजित गरेको छ ।
काठमाडौँ — झापा ११ ले ललित स्मृति यू–१८ फुटबल च्याम्पियनसिपमा निरन्तर सफलता हात पार्नेक्रममा बुधबार संकटालाई ३–२ ले पराजित गरेको छ ।एन्फा कम्प्लेक्समा भएको समूह ‘सी’ को खेल निकै रोचक रह्यो । सुरुमै अवसर गुमाएर पनि झापाले डोजोनहाङ लिङदेनको गोलमा ४४ औं मिनेटमा अग्रता लिएको थियो । धिरज गुरुङले ५५ औं मिनेटमा गोल गर्दै संकटालाई १–१ मा पुर्‍याए पनि श्याम मुर्मुले ५८ औं मिनेटमा फेरि झापालाई २–१ ले अघि बढाएका थिए ।उज्ज्वल बस्नेतले ६४ औं मिनेटमा गोल गरेर संकटालाई फेरि बराबरीमा पुर्‍याए । तर रोमन भुजेलले पेनाल्टीमार्फत् ७५ औं मिनेटमा निणौयक गोल गर्दै झापालाई ३ अंक दिलाएका थिए । दुई खेलमा झापाले ६ अंक जोडेको छ भने संकटाको खातामा ३ अंक छ ।अर्को खेलमा च्यासल युवाले एपीएफमाथि २–१ को जित दर्ता गर्‍यो । च्यासलको जितमा कप्तान सन्नी व्यञ्जनकार र शेर तामाङले पहिलो हाफमा गोल गरेका थिए । एपीएफबाट विश्वास थापामगरले गरेको गोल सान्त्वना बन्यो ।